Х1инца хьовсур вай, Тоурато муха юьйцу, Iйиса-пайхамар (а.с.) цигахь гучавала везаш йолу билгало. Масала, цуьнан пхоьалгIачу жайнерачу ткъе кхойталгIачу декъерачу цхьана байто цу хьокъехь ишта боху: "Лекха Волучуьнан Нур, ТIур -Сина тIера схьа, Сеир лома а даьлла, цигара дIа, Фаран лаьмнашка делира". Исламан баккхичу Iэламнаха (масала; Са1ид Нурси) дийцарехь, оцу байто буьйцурш; Муса (а.с.), Iйиса (а.с.), Мухьаммад (с.а.с.) пайхамарш бу. "ТIур", Мусас (а.с) Дэлаца къамаьл дина ТIур - лам а болуш, "Сеир", Iйисас (а.с.) хьехамаш бина (нагорная проповедь) Шема - лам а, ткъа "Фаран", Мухьаммад (с.а.с.) гучаваьлла долу Хиджаз лаьмнаш а долуш. Цул а совнаха, вайн кхузахь тидам хуьлу, "Сеир" (Шам-лам) бохуш Тоурато буьйцучу ломан цIе, нохчийн маттахь атта тидалуш юйла а: "Се ("угол", "вершина", "хребет") ир" - лам" бохучу барамехь. Ишта вайн тидам хуьлучох ду, нагахь "Шема" а, "Нашха" а нохчаша шайн сил-силан кхетамца цхьана зIенаца лоруш елахь, "Галилея" бохург, "Галай - чIаж" бохучуьнца цхьанаэшаре дар а. ТIаккха лаа дуй те, шираллехь гергарчу Малхбалехь хилла "Шема" а, "Галилея" а цхьаъ санна хилар а, Нохчийчуьра Нашха, Галан-чIажахь а (вай кхечанхьа яхкор ю, оцу топонимин этимологеш а) нисялар а. Ишта, вай кхин дIа а биначу талламера вайна гучадолу, "1ийса-пайхамар" (а.с.), ширачу арамейн меттан Урферачу диалектица къамаьл деш хилла вуйла а. Шен хенахь, Ибрахьим-пайхамара (а.с.) а, Урфехь бийцина а, т1аккха цо шеца Ханаана д1абаьхьна а хиллачу маттаца. Масала, талламхоша оцу маттара лору, Инжална тIера; "Элой! Элой! ламма савахфани" а. Iийсас(а.с.), шена жуьгташа-римлянаша таIзар дечу хенахь, аьлла ду бохуш долу.